זירת הפיגוע (צילום: גיל יוחנן)

(צילום: tps ,הלל מאיר)

הטרור לא מפסיק: חייל צה"ל, טוראי זיו מזרחי בן 18, נרצח בפיגוע דקירה אחר הצהריים (ב') בכביש 443. בפיגוע נפצעה גם קצינה בת 20 באורח קל. המחבל נורה וחוסל. במחסום מכבים מטופלת ישראלית נוספת כבת 50 באורח קל שנפגעה מהירי לעבר המחבל. המחבל, לפי מקורות פלסטיניים, הוא אחמד ג'מאל אחמד טה, בן 16 מהכפר קטנה ליד ירושלים. הוא דקר את החייל לאחר שאירעה במקום תאונת דרכים, והוא יצא ממכוניתו שנפגעה כדי להזעיק עזרה. גם את הקצינה שהייתה שם דקר המחבל.

(צילום: גיל יוחנן)

(צילום: גיל יוחנן)

המחבל: אחמד ג'מאל טה

מהירי לעבר המחבל נפצעה האישה בת ה-50 לאחר שכדור פגע במכוניתה בטעות. היא נפצעה קל מרסיסים ופונתה לבית החולים שערי צדק בירושלים.

באותה עת פלסטיני נורה למוות לאחר שניסה לדקור חייל בכיכר שומרון ליד בסיס החטיבה המרחבית. לפני שלושה חודשים אירע פיגוע באותה תחנת דלק כשישראלי נפצע באורח בינוני מדקירה בעת שתדלק בתחנה.

חובש רפואת חירום במד"א, יצחק אריה גולדפרב שהגיע למקום, סיפר: "על הכביש בתחנת הדלק שכב צעיר כבן 20 מחוסר הכרה עם פצעי דקירה בפלג גופו העליון. סמוך אליו הייתה צעירה כבת 20 עם פצע דקירה בגפיים. הענקנו לשניהם טיפול רפואי במקום".

פרמדיק מד"א אורי גבריאל, שהגיע למקום וטיפל בצעיר, סיפר: "הוא היה ללא דופק וללא נשימה. הענקנו לו טיפול רפואי וביצענו בו פעולות החייאה ממושכות. הפציעה הייתה קשה מאוד ולאחר מאמצי החייאה נאלצנו לקבוע את מותו בשטח".

(צילום: דוברות מד״א)

זירת הפיגוע ב-443

(צילום: tps ,הלל מאיר)

(צילום: tps ,הלל מאיר)

הפיגוע מתרחש כארבע שעות לאחר פיגוע הדקירה בירושלים. שתי מחבלות בנות 14 ו-16 חמושות במספריים דקרו בשוגג פלסטיני בן 70 ופצעו אותו קל. חבלן משטרתי שהיה בקרבת מקום ירה במחבלות, חיסל אחת מהן ופצע את השנייה באורח קשה.

צעיר בן 27 נפצע מירי באורח קל וכנראה הוא נפגע מרסיס. הפצועים פונו לבית החולים הדסה עין כרם בירושלים על-ידי פרמדיקים של מד"א.

בתוך כך, נבדק חשד לפיגוע דריסה בצפון השומרון לאחר שהתקבל דיווח על דריסת אזרח סמוך לחומש בצפון השומרון. הרכב נמלט והוקמו מחסומים. מצבו של הפצוע, בן 18, מוגדר קל ופרמדיקים של מד"א מפנים אותו לבית החולים בילינסון בפתח תקווה. עדיין נבדקת אפשרות שכלל מדובר בתאונה.

מקורות פלסטיניים דיווחו כי המחבלת הפלסטינית שנורתה למוות היא הדיל ווג'יה עוואד, בת 14 משכונת אל-מטאר במחנה הפליטים קלנדיה. אחיה מחמוד ווג'יה עוואד מת בדצמבר 2013, שבעה חודשים לאחר שנפצע בעימותים עם כוחות צה"ל בתוך מחנה הפליטים. המחבלת השנייה היא נורהאן עוואד, בת דודתה של הדיל.

ראש הממשלה בנימין נתניהו סייר בצומת גוש עציון ובחטמ"ר עציון וקיבל וערך הערכת מצב עם שר הביטחון משה יעלון, סגן הרמטכ"ל יאיר גולן, מפקד פיקוד מרכז רוני נומה ומתאם פעולות הממשלה בשטחים אלוף יואב (פולי) מרדכי.

בהמשך נפגש נתניהו עם ראשי הרשויות באזור, בהם ראש מועצת גוש עציון דוידי פרל. נתניהו ביקש לשלוח תנחומים למשפחות הנרצחים ואמר: "אנחנו נכנסים לכל מקום: לכפרים, ליישובים, לבתים ומבצעים מעצרים נרחבים. אין שום מגבלה על הפעילות של צה"ל ושל כוחות הביטחון יש תמיכה והיא חשובה".

יעלון הוסיף: "אני שומע שיש מי שמציעים לעשות מבצע חומת מגן 2. אנחנו נמצאים בהתקפה מאז חומת מגן. העובדה שתשתיות חמאס וג'יהאד איסלאמי לא מצליחות להרים ראש נובעת מהפעילות מדי לילה".